t Territorium kan tot 12 km² groot wezen, dit is ofhankelik van t voedselanbod, veilige nestplaotsen en zoksoort dingen meer. t Leefgebied (biotoop) wort ofebakend mit geursporen, veurnamelik zeik en stroent, die worren op dudelik zichtbaore en ruukbaore plaotsen an-ebrocht, mar veural op plaotsen die vaak gebruukt worren. Over t algemeen bakenen alleen de dominante moervossen t territorium of deur te zeiken. Een van de groendstoffen van de vossegeur is chemies herkend as 3-methyl-2-buteen-1-thiol.